GRADIŠĆANSKI HRVATI 


Prilično su nam dobro poznate političke 
i socijalne prilike koje su u prošlosti uvje 
tovale masovna iseljavanja naših naroda po 
evropskim i prekooceanskim zemljama. Jed- 
na od mnogih hrvatskih naseohina očuvala 
se do danas u austrijskoj pokrajini Burgen- 
landu, koja je poznatija u nas pod nazivora 
Gradišće. Ti Hrvati u Gradišću sačuvali sa 
jezik i običaje kraja odakle su se iselili. 
Naši učenjaci i publicisti napisali &u više 
radova iz njihove prošlosti, o njihovu fol- 
klornom blagu i jeziku. Oni sve češće po- 
sjećuju domovinu svojih djedova, o njima 
se — Što nije slučaj sa hrvatskim iseljeni- 
cima po Americi i Australiji — mnogo piše 
i mnogo zna. 

Ali nije o tome riječ. 

Za Hrvate u Gradišću uobičajio se u nauci 
i u novinarstvu naziv GRADIŠĆANSKI 
HRVATI. Taj se dvočlani naziv piše, gotovo 
bez izuzetaka, velikim početnim slovimu, a 
upotreba velikog slova u prvom dijelu na- 
ziva nije ispravna i zavodi u bludnju sve 
one koji od pravopisa ne očekuju samo pra- 
vila kako treba pisati već i obavijesti koje 
se tim pravilima priopćuju. Ako prvi dio 
naziva gradišćanski Hrvati napišemo veli- 
kim početnim slovom, saopćujemo da je 
riječ o posebnoj etničkoj zajednici kao što 
su to npr. Lužički Srbi, Polapski Slaveni ..., 
a ne o dijelu etničke cjeline koja se stje- 
cajem povijesnih prilika tamo našla. U pi- 
smu, dakle, treba s nazivom gradišćanski 
Hrvati postupati kao i s nazivima koruški 
Slovenci, galipoljski Srbi, vojvođanski Ilr- 
vati itd., koji nam kazuju da se radi o di- 
jelovima etničkih cjelina koje se nalaze u 
Koruškoj, Galipolju, Vojvodini, odnosno u 
Gradišću. 

Ustrajemo li s pisanjem takvih naziva 
velikim početnim slovom u prvom dijelu na- 
ziva, svjesno se odričemo mogućnosti razli- 


kovanja dviju različitih kategorija maziva. 


Naš Pravopis pruža vrlo istančane moguć- 
nosti u razlikovanju geografskih predjela 
(južna Australija) od država (Južna Austra- 
lija),! naroda s etničkim obilježjem cjeline: 
Južni (Balkanski poluotok  zapo- 
sjeli su Južni Slaveni već u 7. stoljeću; od 


Slaveni 


58 


naroda po geografskom smještaju: južni 
Slaveni (U SFRJ su, na primjer, Slovenci 
sjeverni, a Makedonci južni Slaveni); šteta 
je samo što se i u njemu nisu dosljedno 
provodila takva razlikovanja? 

Sva ta pravila mogu biti nosiocima odre- 
đene obavijesti i postići svrhu samo onda 
ako su sustavna, tj. jasna, iscrpna, jedno- 
stavna i dosljedna. U protivnom slučaju 
pravopisna pravila nisu pouzdani nosioci 
određene poruke, teško se uče i primje- 
njuju.? 

Spomenimo još, kad govorimo o gradi- 
šćanskim Hrvatima, da je naziv za Hrvata 
iz Gradišća: Gradišćanac, a za Hrvaticu Gra- 
dišćanka, pa se ti nazivi ne smiju brkati s 
etnicima Gradiščanin i Gradiščanka, koji se 
odnose na stanovnike Stare i Nove (sra- 
diške. 


Petar Šimunović 


JEDNA GRAMATIKA I RJEČNIK NAŠEG 
JEZIKA U ŠVEDSKOJ 


Naklada Jana u Stockholmu izdaje džepne 
rječnike različitih jezika i švedskoga s krat. 
kom gramatikom iog stranog jezika i sa 
kratkom gramatikom švedskog jezika ispred 
švedskog dijela rječnika. Tehnički i gra- 
fički su odlični a praktički potrebni. Tako 
je pored engleskog, francuskog, talijanskog, 
portugalskog, ruskog, španjolskog i njemać- 
kog izišao (1964. god.) Džepni rečnik 
srpskohrvatsko-švedski (i šved. 
sko - srpskohrvatski). Srpskohrvat- 
sku gramatiku na petnaest strana. sitnog 
tiska sastavila je Carin Davidson; sasta- 
vljač hrvatskosrpskog rječnika nije nazna- 
čen. Kako se radi o našem jeziku prikaza- 
nom od stručnjaka slaviste i o knjizi izdanoj 


1 Pravopis, str. 371. 

2 Naziv iz naslova piše se i u Pravopisnom 
rječniku (str. 309) velikim početnim slovom 
u prvom dijelu naziva, pa je i to pridonijelo 
pravopisnoj zbrci, pogotovu kada se u tek- 
stu — a to je često > jave šinonimni nazivi 
Gradišćanski Hrvati (s velikim G) i pollu- 
navski Hrvati (s malim početnim slovomi. 

3 Uvijek ponovo zagledam u Pravopis 
koji se od priloga potom i pritom piše sku- 
pa, a koji rastavljeno. 


